
· Korunkban már nagyon sok területen emelt Sátán válaszfalat ember és ember között, és ezek a rideg válaszfalak Isten n épe soraiban is megtalálhatók.

· Ilyen válaszfalat jelent a faji, a kulturális, a vallási, a gazdasági különbségek.

· Sokakat az is elhatárolódásra késztet, hogy a másik melyik generációhoz tartozik, idős, fiatal vagy középkorú.

· Sokak szemében attól értékelődik fel valaki, hogy hányadik generációs hívőnek mondhatja magát.

· Figyeltük-e már magunkat, hogy milyen érzések és gondolatok futnak végig rajtunk, amikor meglátunk a kapunkban egy Jehova tanút, aki éppen valamilyen füzetet szeretne átadni nekünk?

4. Ma kik tartoznak abba a besorolásba, akiket a példázatbeli papokkal és lévitákkal azonosíthatunk? 

· Mindenek előtt természetesen azokra vonatkozik, akik Istentől különleges felhatalmazást kaptak az Isten országával kapcsolatos feladatok végzésére, vagyis az Isten házának munkásai, a lelkészek, az evangélium szolgálatában dolgozó emberek.

· „A kik hozzám közel vannak, azokban kell megszenteltetnem, és az egész nép előtt megdicsőíttetnem.” III. Móz. 10,3.
· Isten Igéje alapján viszont mindenki, aki Isten családjához tartozik Krisztusban, az egyúttal Istennel elhívott szent papja is, azzal a feladattal, hogy tegyen bizonyságot arról, hogyan hívta őt ki Isten a sötétségből, hogyan jutott el az ő csodálatos világosságára. I. Pét. 2,9. 

5. Lényeges dolognak kell-e tekinteni azt, hogy a Biblia elvei nyilatkozzanak meg azoknak az életében, akik Isten nevére hivatkozva élik életüket az emberek előtt?

· Nagyon fontos, hogy az általunk vallott és hirdetett isteni elvek a mi életünkben láthatóvá is váljanak.

· Jézus a hegyi beszédében ezért fogalmazta meg úgy a missziós küldetésünket, hogy”úgy fényljék a ti világosságotok az emberek előtt, hogy lássák a ti jócselekedeteiteket”. Mt. 5,16.
· Krisztus szolgálatában nem elég a kegyesség kísérletezés, de nem elég a kegyesség látszat sem, szívből jövő, természetes cselekedetekre van szükség, ahogyan ez a samaritánus megnyilatkozásaiból is látható.

· Ilyen cselekedetek láttán még az ellenségeink sem tudnak ránk mit mondani, ahogyan a farizeusok is némán hallgattak Jézus példázatának végén, mert az ilyen cselekede3tek mindennél hangosabban és meggyőzőbben tesznek bizonyságot.

6. Kit vagy kiket szemléltet a példázatbeli samaritánus?

· A samaritánus ebben a helyzetében Jézust szemlélteti, aki örökkévaló szeretettel szeretett bennünket.

· „Amikor mi nyomorultan, megsebesítve, összetörve a halál prédái voltunk, nem ment el mellettünk, hanem megkönyörült rajtunk. Szorongatott helyzetünket látva nem maradt boldog és szent otthonában, ahol a mennyei seregek szeretettel vették Őt körül, hanem leszállott hozzánk, és sorsát a miénkkel kötötte össze. Meghalt, hogy az ellenségeit megmentse.” (KP 284,1)
· Másodsorban viszont mindazokat jelképezi, akik Krisztus követőiként nem mesterkélten, nem valamilyen érdekből késztetve, hanem természetes cselekszik maguk körül a jót.

14. az irgalmas samaritánus

· Mt. 22,34-40. - Mk. 12,28-34. - Lk. 10,25-37.

I. A példázat aktualitása

1. Milyen körülmények között mondja el Jézus az irgalmas samaritánusról szóló példázatát?

· A történet előzményeként először a farizeusok majd a sadduceusok próbálják meg Jézust tőrbe csalni a rafináltan előkészített kérdéseikkel.

· Ezeket Jézus nagyon bölcsen megválaszolja és helyre teszi, aminek eredményeként az emberek csodálkoznak a bölcsességén, az illetékesek pedig bosszankodtak a sikertelen próbálkozás miatt.

· Ezután egy semleges, párton kívüli írástudót próbáltak rávenni arra, hogy kérdést tegyen fel Jézusnak, a feltett kérdés azonban egy újabb kísértés volt Jézus tőrbeejtésére.

2. Jézus és az írástudó közötti párbeszédben mi fogalmazódik meg az örök élet feltételeként?

· Amikor az írástudó azt kérdezi, hogy „mit cselekedjem, hogy az örök életet vehessem”, akkor Jézus a törvényre irányítja a kérdező figyelmét: „a törvényben mi van megírva”.

· Mivel Jézus a törvény követelményéhez irányította a kérdezőt, ezzel a háttérben lapító farizeusok érdeklődését is felkeltette, hiszen ezzel a résszel ők is egyet értettek.

· Ha ez az ember a törvényből a követelményeket kezdte volna felsorolni, akkor Jézus valószínűleg kijavította volna a válaszát, hiszen nem ettől függ az üdvösségünk.

· Más alkalommal azt mondta az írástudóknak: „...megdézsmáljátok a mentát, a kaprot és a köményt, és elhagyjátok, amik nehezebbek a törvényben, az irgalmasságot és a hűséget; pedig ezeket kellene cselekedni, és amazokat sem elhagyni.” Mt. 23,23. 

· Ez az ember viszont a szeretet alapelvét emelte ki a törvényből, és ezzel azt bizonyította Jézus előtt, hogy ő nem egészen úgy gondolkodik, mint a farizeusok.

· Ezzel a válaszával Jézus teljes egyetértését nyerte meg, ezért azt mondta neki: „Jól feleltél; ezt cselekedd, és élsz”.

· Ez a válasz ugyanis összhangban áll azzal, amit Jézus mondott az Isten előtti megállás feltételeként, akkor is a felebarát iránti szeretet lesz a döntő szempont. Mt. 25,34-40.
3. Mi késztette ezt az írástudót arra, hogy még ezek után is újabb kérdést tegyen fel Jézusnak?

· A korabeli zsidók állandóan vitatott kérdései közé tartozott, hogy ki tekinthető felebarátnak, hol lehet ennek határait meghúzni.

· Abban eléggé egységesen gondolkodtak, hogy aki nem zsidó, azt nem lehet felebarátnak tekinteni.

· De a zsidóságon belül kit tartson felebarátjának a főpapi rendhez tartozó, a farizeus, vagy az egyszerű lévita, aki nem felebarát, azzal szemben nem kell cselekedni?

· Vajon felebarátnak tekinthetik azokat, akiket tisztátalanoknak minősítettek?

· Jézus erre az örök dilemmára az irgalmas samaritánusról szóló történettel mondta el a válaszát, így fejtette ki a saját véleményét a felebarát kibenlétéről.

· Jézus általában az életből vette a példázataihoz a történeteket, ebből következően valószínűleg Jézus története is egy nem régi valós esemény felevenítésével kapcsolódott össze.

II. Zsidók és a samaritánusok kapcsolata

1. Miért éppen ilyen példatörténettel – egy pap és lévita szembeállítva egy samari-tánussal – szemléltette Jézus azt az igazságot, amit szeretett volna megértetni az őt hallgató emberekkel?

· Mert a samaritánusok vetélytársakként éltek a zsidók közvetlen szomszédságában, hiszen:

· ők is imádták az Örökkévaló Istent,

· ők is templomot építettek a Garizim hegyén az Isten imádat céljára,

· ők is elfogadták és tanították a Mózes által adott törvényeket,

· ők is hittek az eljövendő Messiásban.

· Jézus ezzel a példázatával a törvényben foglalt szeretet alapelvét szerette volna hangsúlyossá tenni, aminek személyválogatás nélkül kell érvényesülni minden ember felé.

· Isten sem érdem szerint adja a szeretetét, hanem szükséglet szerint, függetlenül attól, hogy még bűnösök vagyunk vagy éppen ellenségei. Róm. 5,6. 8. 10.

2. Kik voltak a samaritánusok, miért volt a zsidókban olyan ellenszenv és gyűlölet velük szemben?

· Amikor Asszíria i.e. 722-ben megsemmisítette az északi királyságot Izráelt, akkor a lakosság jelentős részét elhurcolta, helyükre pedig pogány népeket telepített.

· Az ottmaradt izráelita kisebbségből és a betelepült pogányokból jött létre később egy sajátos keverék nép, a samaritánusok.

· Amikor az ide települt emberek közül egyre többet oroszlánok téptek szét, akkor azt egyértelműen a Mindenható Isten büntetésének tulajdonítottak. II. Kir. 17,24-26.
· Ezért vitetett vissza Asszíria királya egy izráelita papot, hogy tanítsa meg az oda telepített embereket „ama föld Istene tiszteletének módjára”. II. Kir. 17,27/b.
· Ebből következett az, hogy amikor a zsidók visszatértek a babiloni fogságból, hogy felépítsék a templomot, akkor a samaritánusok is felajánlották a segítségüket. Ezsd. 4,1-3.
· Ezt viszont a zsidók elutasították, mivel a samaritánusok az Örökkévaló imádata mellett még megőrizték a régi bálvány isteneiknek az imádatát is. II. Kir. 17,29-41.
· Az elutasítás viszont sértődöttséget váltott ki a samaritánusokból, ami miatt állandóan áskálódtak a zsidók ellen, és ebből végül egy kölcsönös ellenszenv és gyűlölködés alakult ki közöttük. Ezsd. 4,4-24.
3. Milyen pozitív példákat találunk az evangéliumokban arra vonatkozóan, hogy a samaritánusok között is voltak olyan emberek, akik fogékonyak voltak Isten megszólítására és elhívására?

· A samáriai asszonyról szóló történet arról számol be, hogy Jézus két napig maradt abban a városban az ott lakók kérésére, akik közül sokan hívének Jézusban, mint Messiásban. Jn. 4,40-41. 

· Egy alkalommal Jézus tíz bélpoklost gyógyított meg, akiket a papokhoz küldött el, és útközben meggyógyulttal. Lk. 17,11-14. 

· Ezek közül csak egy tért vissza Jézushoz, leborulva előtte, hogy hálát és köszönetet mondjon a gyógyításért, „és az Samáriabeli volt”.  Lk. 17,15-16.
· Búcsúbeszédében Jézus Samáriát jelölte meg a második misszió körzetként, ahol először Filep kezdte el a missziót, majd Pétert és Jánost küldték hozzá segíteni. Csel. 8,5-17.

III. A példázat lelki üzenete

1. Milyen hangsúlyos részeket és üzeneteket emelhetünk ki Jézus példázatából?

· Ez az esemény nem Samária földjén történt, hanem éppen a Samáriát elkerülő útvonalon, Jeruzsálemből a Jerikó felé vezető úton.

· Ez a körülmény kiemeli a lévita és a pap közömbösségének és a samaritánus készséges segítségének az ellentétét, hiszen a samaritánus zsidó földön tett jót egy zsidóval.

· Az a körülmény, hogy ez a szerencsétlenül járt ember Jeruzsálemből ment Jerikóba, azt jelenti, hogy ő is izráelita volt.

· A pap és a lévita közömbössége azért durva, hiszen éppen ők álltak az irgalmas és kegyelmes Isten szolgálatában, az ő feladatukat képezte, hogy a népet tanítsák meg az isteni normák betartására és megélésére.

· A samaritánus tette attól kiemelkedő, hogy egy ellenségnek tekintett zsidó férfin segít, ráadásul nem is Samáriában történik az esemény, hanem zsidó földön, az ellenség területén.

· A segítségnyújtás módja arról tesz bizonyságot, hogy a samaritánus nem kénytelenkedve segített a bajbajutott emberen, hanem mindent megtett érte, még a gondozásának költségeit is kifizette a vendégfogadó ház gazdájának a beteg helyett.

· Másnap pedig még búcsúzóul azt mondja a gazdának: „valamit ezen felül reáköltesz, én amikor visszatérek, megadom neked”. Lk. 10,35.
2. A közömbösségen kívül még mi motiválhatta a papot és a lévitát abban, hogy képesek voltak elmenni egy szerencsétlenül járt ember mellett, és nem segítettek rajta a bajában?

· A zsidók között általánosan elfogadott volt az a szemlélet, hogy a bűn már ebben az életben elnyeri büntetését, ezért az ilyen eseteket Isten büntetésének tekintették.

· Már Jób barátai is azt hitték, hogy a bűnei miatt jönnek Jóbra az Isten csapásai egymás után, ezért akarták mindenáron bűnvalláshoz és bűnbánathoz segíteni. Jób. 4,7-8.
· Ezért a pap és a lévita gondolkozhatott úgy is, hogy egy embert valószínűleg megint utolért az Isten büntetése a bűnei miatt.

· Ők nem éreztek késztetést arra, hogy Isten igazságszolgáltatásába bele avatkozzanak.

· Így lehet megideologizálni a legsátánibb hazugságot is.

· Már Jézus szenvedésével és halálával kapcsolatban is úgy látta Isten, hogy a kortársai azt hiszik Róla: „mi azt hittük, hogy ostoroztatik, verettetik és kínoztatik Istentől”. Ésa. 53,4.
3. Napjainkban milyen válaszfalakat építenek fel az emberek egymás között, hogy a másik oldalon állót ne kelljen felebarátnak tekinteni?

· Sokan esnek abba a hibába, hogy a lelki életüket érintő eseményeket úgynevezett kis és nagy dolgoknak tekintenek, amiket a pillanatnyi helyzetük és hangulatuk alapján csoportosítanak.

· „Az egyik csoportba az Isten törvénye iránti engedelmesség tartozik, mint nagy és szent kötelesség, a másikba pedig az úgynevezett kisebb dolgok, amelyek között ez az isteni parancsolat, hogy ’szeresd felebarátodat, mint magadat’, rendszerint elhanyagolódik.” (KP 284,3)
· Sokan vallják magukat Isten szolgáinak, Krisztus követőinek, miközben átnéznek azokon, akik eredménytelenül és remény nélkül küszködnek a bajukban, és nem segítenek rajtuk.

